
Par metodisko materiālu ārstniecības iestāšu rīcībai 
Ebolas vīrusslimības gadījumā  
 
Saistībā ar Ebolas vīrusslimības uzliesmojumu Kongo Demokrātiskajā Republikā un Ugandā, ko izraisa Bundibugjo vīruss (Bundibugyo virus), kā arī, ņemot vērā Pasaules Veselības organizācijas izsludināto starptautiskas nozīmes sabiedrības veselības ārkārtas situāciju, Slimību profilakses un kontroles centrs (turpmāk – Centrs) ir aktualizējis un papildinājis iepriekš nosūtīto metodisko materiālu ārstniecības iestāžu rīcībai Ebolas vīrusslimības (turpmāk – EVS) gadījumā (pielikumā)1.  
Metodiskā materiāla mērķis ir nodrošināt vienotu pieeju EVS gadījumu atpazīšanai, ziņošanai, laboratoriskajai diagnostikai un infekcijas kontroles pasākumu īstenošanai, tostarp kontaktpersonu noteikšanai un medicīniskajai novērošanai. 
Pasaules Veselības organizācija uzskata, ka šis EVS uzliesmojums ir īpaši nozīmīgs sabiedrības veselības jomā, jo Ebolas vīrusa Bundibudžo sugas izraisītai EVS pašlaik nav apstiprinātas vakcīnas vai specifiskas ārstēšanas, savukārt slimībai raksturīga augsta letalitāte. Uzliesmojums attīstās reģionā ar ierobežotu veselības aprūpes pieejamību, sarežģītu drošības situāciju, augstu iedzīvotāju mobilitāti, kas apgrūtina savlaicīgu saslimšanas gadījumu identificēšanu un kontaktpersonu uzraudzību. 
Saskaņā ar PVO publicēto informāciju un jaunākajiem epidemioloģiskajiem datiem līdz 2026. gada 4.–5. jūnijam Kongo Demokrātiskajā Republikā bija reģistrēti vairāk nekā 381 laboratoriski apstiprināti Ebolas vīrusslimības gadījumi un 64 nāves gadījumi, savukārt Ugandā bija apstiprināti 15 gadījumi, tostarp viens nāves gadījums[footnoteRef:2]. Saistībā ar turpināto uzliesmojuma izmeklēšanu epidemioloģiskie dati nepārtraukti mainās. Aicinām aktuālajai informācijai sekot Centra mājas lapā: https://www.spkc.gov.lv/lv/jaunumi.  [2:  https://www.ecdc.europa.eu/en/ebola-outbreak-democratic-republic-congo-and-uganda ] 

Eiropas Slimību profilakses un kontroles centrs (turpmāk – ECDC) joprojām vērtē Bundibudžo vīrusa ievešanas, sekundārās pārneses un ilgstošu pārneses ķēžu veidošanās risku Eiropas Savienības un Eiropas Ekonomikas zonas valstīs kā ļoti zemu. Taču ECDC ir aktivizējis sabiedrības veselības ārkārtas reaģēšanas mehānismus un aicina dalībvalstis pastiprināt gatavības pasākumus, jo EVS gadījumu ievēšana tomēr nav izslēgta. Turklāt ir iespējama arī EVS kontaktpersonu iebraukšana, ceļotājiem saskaroties ar EVS slimniekiem skartajās valstīs vai ārpus tām, piemēram, sēžot blakus EVS slimniekam starptautiskā lidojuma laikā. 
Metodiskais materiāls tiek publicēts Centra tīmekļvietnē un nepieciešamības gadījumā tiks aktualizēts (https://www.spkc.gov.lv/lv/informacija-arstniecibas-personam). 
Lūdzam izplatīt Centra izstrādāto metodisko materiālu profesionālo asociāciju biedriem un citām ieinteresētajām ārstniecības personām informācijai un izmantošanai praksē. 
 
Pielikumā: Ieteikumi ārstniecības iestāžu rīcībai Ebolas vīrusslimības gadījumā uz 10 lp. 
 

Direktore	             Elīna Dimiņa
Ilona Čerņakova 66955725
ilona.cernakova@spkc.gov.lv
DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU
 UN SATUR LAIKA ZĪMOGU
image1.jpeg
Slimibu profilakses un kontroles centrs




